L'Ajuntament de Sagunt entrega a la Societat Musical Lira Saguntina una placa commemorativa
05 de juliol 2021

![Imagen 1](/media/o3aonrsn/78c1-y-mini-placa.jpg)![Imagen 2](/media/n4gpsiat/78m2-placa.jpg)

![Imagen sin texto alternativo.](/media/o3aonrsn/78c1-y-mini-placa.jpg)  
  

L'Ajuntament de Sagunt ha entregat una placa commemorativa a la Societat Musical Lira Saguntina durant la seua actuació, emmarcada en el cicle de concerts Música al Port, del passat dissabte, 3 de juliol. Este reconeixement és pel fet que el març passat, el Consell de Ministres aprovava declarar les Societats Musicals de la Comunitat Valenciana com a Manifestació Representativa del Patrimoni Cultural Immaterial d'Espanya. Esta declaració reconeix la labor educativa, social i cultural única en el món que representen les societats musicals.

Amb motiu de tan alta distinció, l'Ajuntament de Sagunt ha volgut realitzar una placa que es va entregar durant el concert que va realitzar la Societat Musical Lira Saguntina. El lliurament de la placa la va realitzar la primera tinenta d'alcalde, María José Carrera, i esta distinció la va recollir el president de la Lira Saguntina, José Elías Bosque. A més, al concert i lliurament de la placa van assistir els membres de la Corporació, José Manuel Tarazona i Ana María Quesada, a més d'altres autoritats.

María José Carrera ha destacat que la «**Lira Saguntina és un gran exemple de la labor educativa, social i cultural que representen les societats musicals i en dies com hui queda patent la vostra implicació, perseverança, saber fer i capacitat creativa. Enguany recuperem este cicle musical tan important. Un any complicat ja que el coronavirus ha colpejat amb especial duresa la cultura i especialment la música. Les formacions de bandes musicals heu hagut d'adaptar-vos i seguir avant amb totes les precaucions i mesures de seguretat**».

A més, la primera tinenta d'alcalde ha agraït a la societat musical la seua «**responsabilitat i comportament exemplar. Este reconeixement constata que sou un moviment artístic i social únic en el món**», ha afegit.

 ​

  

![Imagen sin texto alternativo.](/media/ws5ehbeo/78c2-placa.jpg)  
![Imagen sin texto alternativo.](/media/aefblpf1/78c3-placa.jpg)  
  
  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-entrega-a-la-societat-musical-lira-saguntina-una-placa-commemorativa/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-entrega-a-la-societat-musical-lira-saguntina-una-placa-commemorativa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-entrega-a-la-societat-musical-lira-saguntina-una-placa-commemorativa/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-entrega-a-la-societat-musical-lira-saguntina-una-placa-commemorativa/)